BBC vahendas täna, et vaid 19-aastaselt uppus Gambia jalgpalli naistekoondise väravavaht Fatim Jawara, kes põgenes kodumaalt Euroopasse.
Gambia noortekoondislane uppus kodumaalt Euroopasse põgenedes
Jawara oli üks paljudest migrantidest, kes oli möödunud kuul Liibüast Euroopasse teel olnud paadis. Paraku sattus paat raskustesse ja 19-aastase jalgpallikoondise väravavahi perekond kinnitas, et neiu uppus põgenedes.
Jawara mängis varasemalt oma riigi noortekoondises, mullu debüteeris ta täiskasvanute rahvusmeeskonna eest. «Teda jäädakse mäletama selle eest, kuidas ta tõrjus penalti sõprusmängus Glasgow tüdrukute võistkonna vastu,» vahendas BBC Gambia jalgpalliliidu presidendi Lamin Kaba Bajo sõnu.